കൊവിഷീല്ഡിനെ അംഗീകൃത വാക്സിനായി പരിഗണിക്കാനൊരുങ്ങി ഓസ്ട്രേലിയ മെല്ബണ് : വാക്സിനേഷന് നിരക്ക് 80 ശതമാനം പിന്നിട്ട സംസ്ഥാനങ്ങളിലും ടെറിറ്ററികളിലുമുള്ളവര്ക്കാകും അടുത്ത മാസം മുതല് വിദേശ യാത്രകള് സാധ്യമാകും. വിദേശയാത്രക്ക് തയ്യാറെടുക്കുന്നവര്ക്ക് രാജ്യാന്തര അംഗീകാരമുള്ള വാക്സിനേഷന് രേഖ ആവശ്യമാണെന്ന് പ്രധാനമന്ത്രി സ്കോട്ട് മോറിസണ് വ്യക്തമാക്കി. ന്യൂ സൗത്ത് വെയില്സ് സംസ്ഥാനത്തുള്ളവര്ക്കായിരിക്കും ആദ്യം വിദേശ യാത്രകള് സാധ്യമാകുക എന്നും പ്രധാനമന്ത്രി പറഞ്ഞു. ന്യൂ സൗത്ത് വെയില്സിലും സൗത്ത് ഓസ്ട്രേലിയയിലും പരീക്ഷിക്കുന്ന ഏഴ് ദിവസത്തെ ഹോം ക്വാറന്റൈന് പദ്ധതി പിന്നീട് മറ്റിടങ്ങളിലും വിപുലപ്പെടുത്താനാണ് ഉദ്ദേശിക്കുന്നതെന്ന് അദ്ദേഹം പറഞ്ഞു. വാക്സിനേഷന് സ്വീകരിക്കാത്തവര്ക്കും ഓസ്ട്രേലിയയില് അംഗീകരിച്ചിട്ടിലാത്ത വാക്സിന് സ്വീകരിച്ചവര്ക്കും 14 ദിവസത്തെ ക്വാറന്റൈന് ബാധകമായിരിക്കുമെന്ന് പ്രധാനമന്ത്രി പറഞ്ഞു. ഓസ്ട്രേലിയയില് അംഗീകരിച്ചിട്ടുള്ള രണ്ട് ഡോസ് വാക്സിന് സ്വീകരിച്ചിട്ടുള്ളവര്ക്ക് യാത്ര ചെയ്യാന് നിയന്ത്രണങ്ങള് ഉണ്ടായിരിക്കില്ല എന്നദ്ദേഹം പറഞ്ഞു. Tags latest news australia